b'\n_START_ARTICLE_\nEurovizijos dain\xc5\xb3 konkursas 2007\n_START_SECTION_\nDalyvaujan\xc4\x8dios \xc5\xa1alys\n_START_PARAGRAPH_\nDalyvaujan\xc4\x8dios \xc5\xa1alys Eurovizijos dain\xc5\xb3 konkurse turi b\xc5\xabti aktyv\xc5\xabs EBU nariai._NEWLINE_42 \xc5\xa1alys patvirtino dalyvavim\xc4\x85 konkurse. Nors ankstesniais metais did\xc5\xbeiausias skai\xc4\x8dius dalyvaujan\xc4\x8di\xc5\xb3 \xc5\xa1ali\xc5\xb3 buvo 40, EBU leido visoms 42 \xc5\xa1alims dalyvauti 2007 metais. \xc4\x8cekija, Serbija, Juodkalnija ir Gruzija konkurse dalyvavo pirm\xc4\x85 kart\xc4\x85. 2006\xc2\xa0m. gruod\xc5\xbeio 12 d. Monakas paskelb\xc4\x97 apie savo pasitraukim\xc4\x85.\n_START_SECTION_\nSugr\xc4\xaf\xc5\xbetantys atlik\xc4\x97jai\n_START_PARAGRAPH_\nEvridiki sugr\xc4\xaf\xc5\xbeo atstovauti Kiprui, prie\xc5\xa1 tai atstovavo savo \xc5\xa1aliai 1992\xc2\xa0m. ir 1994\xc2\xa0m. Taip pat Eir\xc3\xadkur Hauksson, kuris anks\xc4\x8diau atstovavo Islandijai 1986\xc2\xa0m., kaip vokalistas i\xc5\xa1 grup\xc4\x97s ICY ir Norvegijai 1991 metais grup\xc4\x97je Just 4 Fun. Antr\xc4\x85kart dalyvavo Makedonijos atstov\xc4\x97 Karolina Go\xc4\x8deva, kuri anks\xc4\x8diau savo \xc5\xa1aliai atstovavo 2002\xc2\xa0m. Dar taip pat sugr\xc4\xaf\xc5\xbeo Edsilia Rombley, 1998\xc2\xa0m. atstovav\xc4\x99s Nyderlandams.\n_START_SECTION_\nLaim\xc4\x97tojas\n_START_PARAGRAPH_\nSerbija surinko po 6,56 bal\xc5\xb3 vidurk\xc4\xaf. Rekordas priklauso JK 1976 m. (9,65), \xc5\xbeemiausias vidurkis\xc2\xa0\xe2\x80\x93 Graikijos 2005 m. (6,05). Serbijos daina surinko po 12 bal\xc5\xb3 i\xc5\xa1 9 valstybi\xc5\xb3 ir po 10 bal\xc5\xb3 i\xc5\xa1 2 valstybi\xc5\xb3.\n_START_SECTION_\nKalba\n_START_PARAGRAPH_\nDa\xc5\xbenai tikima, kad angl\xc5\xb3 kalba atlikta daina visada geriau pasirodys konkurse. \xc5\xa0iai metais buvo prie\xc5\xa1ingai, laim\xc4\x97jo serbi\xc5\xa1ka daina. Nagrin\xc4\x97jant finalo dainas ir j\xc5\xb3 rezultatus matoma, kad Ukrainos daina, kurioje buvo kalb\xc5\xb3 mi\xc5\xa1inys u\xc5\xbe\xc4\x97m\xc4\x97 2 viet\xc4\x85, o 5 viet\xc4\x85 u\xc5\xbe\xc4\x97m\xc4\x97 bulgari\xc5\xa1kai atlikta daina.'